Jugoslaavia lipp

Jugoslaavia lipp oli Jugoslaavia riigilipp aastatel 1946–1992.

Lipp on ülalt alla sinisest valgest ja punasest võrdsest triibust koosnev trikoloor. Lipu keskel on punane kuldse äärega viisnurkne täht. Lipu küljepikkuste suhe on 1:2. Kasutati ka varianti suhtega 2:3.

Lipp sarnanes eelneva Jugoslaavia Kuningriigi lipuga, millele võimule tulnud kommunistid lisasid punase tähe.

Kuna Jugoslaavia Föderatiivne Sotsialistlik Vabariik koosnes kuuest liiduvabariigist, kasutas iga liiduvabariik ka oma lippu. Kõiki neid ühendas kommunistlik sümbol punane täht.

Kategooria:Jugoslaavia sümboolika
Kategooria:Endiste riikide lipud